Úradný vestník L 084 , 23/03/2001 S. 0023 - 0029



Rozhodnutie Rady z 12. marca 2001 o znížených sadzbách spotrebnej dane a oslobodení od takých daní z určitých minerálnych olejov použitých na zvláštne účely (2001/224/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na smernicu Rady 92/81/EHS zo dňa 19. októbra 1992 o harmonizácii štruktúr spotrebných daní z minerálnych olejov [1] a najmä na jej článok 8 (4), so zreteľom na návrh Komisie, keďže: (1) podľa článku 8 (4) smernice 92/81/EHS oprávnila Rada rozhodnutím 1999/880/ES [2] členské štáty zaviesť oslobodenie od spotrebnej dane alebo zníženie sadzieb u minerálnych olejov z dôvodov niektorej osobitnej politiky. (2) Rada musí na návrh Komisie rozhodnúť, či by mali byť opatrenia rozhodnutia 1999/880/ES uzákoňujúce tieto oslobodenia od dane a zníženie daňových sadzieb zmenené alebo predĺžené o ďalšie obdobie. (3) Na základe zrušenia automatického predlžovania stanoveného v rozhodnutí 1990/880/ES by mohla Rada také odchýlky regulovať efektívnejšie, lebo by potom bolo zaistené, že sa budú pravidelne kontrolovať a že budú pri pokračovaní ich platnosti prijímané explicitné rozhodnutia na základe znalosti veci. (4) Cieľom tohto rozhodnutia je zaručením rovného zaobchádzania s členskými štátmi, v ktorých platia podobné odchýlky, predĺženie platnosti všetkých platných odchýlok o šesťročné obdobie s výnimkou odchýlok platných pre prevádzkovateľov cestnej dopravy, ktoré sa predlžujú o dva roky. (5) Toto rozhodnutie je bez vplyvu na výsledok postupov o narušení fungovania jednotného trhu, ktoré môžu prebehnúť na základe článkov 87 a 88 zmluvy. Nemá ani vplyv na povinnosť členských štátov oznámiť Komisii zamýšľané poskytnutie štátnej podpory podľa článku 88 zmluvy. (6) Rozhodnutia 1999/880/ES, 1999/804/ES [3], 2000/266/ES [4], 2000/433/ES [5], 2000/434/ES [6], 2000/446/ES [7] a 2000/719/ES [8] by sa mali zrušiť, PRIJALA TOTO ROZHODNUTIE: Článok 1 1. Odchylne od ustanovení smernice 92/82/EHS týkajúcich sa minimálnych sadzieb spotrebnej dane z minerálnych olejov [9] sa členské štáty týmto oprávňujú pokračovať v uplatňovaní znížených sadzieb spotrebnej dane alebo oslobodení od tejto dane podľa prílohy I. 2. S výhradou predchádzajúceho prieskumu, ktorý Rada vykonala na základe návrhu Komisie, stratí toto oprávnenie účinnosť 31. decembra 2006. Článok 2 1. Odchylne od ustanovení smernice 92/82/EHS týkajúcich sa minimálnych sadzieb spotrebnej dane z minerálnych olejov sa dotknuté členské štáty týmto oprávňujú pokračovať v uplatňovaní znížených sadzieb spotrebnej dane alebo oslobodení od tejto dane podľa prílohy II. 2. S výhradou predchádzajúceho prieskumu, ktorý Rada vykonala na základe návrhu Komisie, stratí toto oprávnenie účinnosť 31. decembra 2002. Článok 3 Rozhodnutia 1999/880/ES, 1999/804/ES, 2000/266/ES, 2000/433/ES, 2000/434/ES, 2000/446/ES a 2000/719/ES sa zrušujú. Článok 4 Toto rozhodnutie sa bude uplatňovať 1. januára 2001. Článok 5 Toto rozhodnutie je adresované členským štátom. V Bruseli 12. marca 2001. Za Radu predseda B. Ringholm [1] Ú. v. ES L 316, 31.10.1992, s. 12. Smernica naposledy zmenená a doplnená smernicou 94/74/ES (Ú. v. ES L 365, 31.12.1994, s. 46). [2] Ú. v. ES L 331, 23.12.1999, s. 73. [3] Ú. v. ES L 313, 7.12.1999, s. 9. [4] Ú. v. ES L 85, 6.4.2000, s. 21. [5] Ú. v. ES L 172, 12.7.2000, s. 21. [6] Ú. v. ES L 172, 12.7.2000, s. 23. [7] Ú. v. ES L 180, 19.7.2000, s. 39. [8] Ú. v. ES L 291, 18.11.2000, s. 30. [9] Ú. v. ES L 316, 31.10.1992, s. 19. Smernica v znení smernice 94/74/ES. -------------------------------------------------- PRÍLOHA I Znížené sadzby spotrebnej dane a oslobodenie od dane v zmysle článku 1 1. BELGICKO: - u kvapalného ropného plynu (LPG), zemného plynu a metánu, - u vozidiel miestnej verejnej osobnej dopravy, - u leteckej prevádzky s výnimkou leteckej prevádzky uvedenej v článku 8 (1) b) smernice 92/81/EHS, - u súkromných rekreačných plavieb, - u zníženej sadzby spotrebnej dane z ťažkých vykurovacích olejov s cieľom podporiť používanie ekologicky priaznivejších pohonných hmôt. Toto zníženie je spojené konkrétne s obsahom síry a v žiadnom prípade nemôže byť znížená sadzba nižšia ako 6,5 EUR na tonu, - u odpadových olejov, ktoré sa používajú ako palivo buď priamo po spracovaní, alebo po recyklácii a ktorých opätovné použitie podlieha dani. 2. DÁNSKO: - zníženie daňovej sadzby u motorovej nafty s cieľom podporiť používanie ekologicky priaznivejších pohonných hmôt za predpokladu, že sú tieto podnety viazané na príslušné technické vlastnosti vrátane mernej hmotnosti, obsahu síry, destilačného bodu, cetanového čísla a indexu, a za predpokladu, že tieto sadzby sú v súlade s povinnosťami stanovenými v smernici 92/82/EHS, - uplatňovanie diferencovanej sadzby spotrebnej dane z benzínu v závislosti od toho, či ide o benzín z čerpacích staníc vybavených zariadením pre odvod benzínových výparov alebo o benzín z iných čerpacích staníc za predpokladu, že diferencované sadzby sú v súlade s povinnosťami stanovenými v smernici 92/82/EHS, najmä s minimálnymi sadzbami spotrebnej dane stanovenými v článkoch 3 a 4 tejto smernice, - uplatňovanie diferencovanej spotrebnej dane z benzínu za predpokladu, že diferencované sadzby sú v súlade s povinnosťami stanovenými v smernici 92/82/EHS, najmä s minimálnymi sadzbami spotrebnej dane stanovenými v článkoch 3 a 4 tejto smernice, - u vozidiel miestnej verejnej osobnej dopravy, - uplatňovanie diferencovanej spotrebnej dane z plynového oleja za predpokladu, že diferencované sadzby sú v súlade s povinnosťami stanovenými v smernici 92/82/EHS, najmä s minimálnymi sadzbami spotrebnej dane stanovenými v článku 5 tejto smernice, - čiastočné náhrady obchodnému sektoru za predpokladu, že dotknuté dane sú v súlade s predpismi spoločenstva, a za predpokladu, že výška zaplatenej a nenahradenej dane vždy zodpovedá minimálnym daňovým sadzbám alebo sadzbám monitorovacieho poplatku u minerálnych olejov stanoveným v právnych predpisoch spoločenstva, - u leteckej prevádzky s výnimkou leteckej prevádzky uvedenej v článku 8 (1) b) smernice 92/81/EHS. 3. NEMECKO: - používanie odpadových uhľovodíkových plynov ako paliva, - uplatňovanie diferencovanej spotrebnej dane z minerálnych olejov, ktoré sa používajú ako pohonná hmota vo vozidlách miestnej verejnej osobnej dopravy za predpokladu súladu s povinnosťami stanovenými v smernici 92/82/EHS, - u vzoriek minerálnych olejov určených na analýzy, výrobné skúšky alebo na iné vedecké účely, - uplatňovanie diferencovanej spotrebnej dane z vykurovacích olejov používaných vo výrobných priemyslových odvetviach za predpokladu, že diferencované sadzby sú v súlade s povinnosťami stanovenými v smernici 92/82/EHS, - u odpadových olejov, ktoré sa používajú ako palivo, buď priamo po spracovaní, alebo po recyklácii a ktorých opätovné použitie podlieha dani. 4. GRÉCKO: - pri používaní v gréckej armáde, - oslobodenie od spotrebnej dane z minerálnych olejov u pohonných hmôt používaných v služobných vozidlách predsedu vlády a vo vozidlách štátnej polície, - u vozidiel miestnej verejnej osobnej dopravy, - uplatňovanie diferencovaných daňových sadzieb u bezolovnatého benzínu na rozlíšenie ekologických kategórií za predpokladu, že diferencované sadzby sú v súlade s povinnosťami stanovenými v smernici 92/82/EHS, najmä s minimálnymi sadzbami spotrebnej dane stanovené v článku 4 tejto smernice, - u LPG a metánu používaných na priemyselné účely. 5. ŠPANIELSKO: - u LPG používaného ako pohonná hmota vo vozidlách miestnej verejnej osobnej dopravy, - u LPG používaného ako pohonná hmota vo vozoch taxislužby, - uplatňovanie diferencovaných daňových sadzieb u bezolovnatého benzínu na rozlíšenie ekologických kategórií za predpokladu, že diferencované sadzby sú v súlade s povinnosťami stanovenými v smernici 92/82/EHS, najmä s minimálnymi sadzbami spotrebnej dane stanovenými v článku 4 tejto smernice, - u odpadových olejov, ktoré sa používajú ako palivo buď priamo po spracovaní, alebo po recyklácii a ktorých opätovné použitie podlieha dani. 6. FRANCÚZSKO: - v rámci určitej politiky poskytnutie pomoci oblastiam trpiacim úbytkom obyvateľstva, - u spotreby na ostrove Korzika za predpokladu, že znížené sadzby vždy zodpovedajú minimálnym daňovým sadzbám a sadzbám monitorovacieho poplatku u minerálnych olejov stanoveným v právnych predpisoch spoločenstva, - uplatňovanie diferencovanej spotrebnej dane z novej pohonnej hmoty zloženej z emulzie voda a nemrznúca zmes — motorová nafta stabilizovanej povrchovo aktívnymi činidlami za predpokladu, že diferencované sadzby sú v súlade s povinnosťami stanovenými v smernici 92/82/EHS, najmä s minimálnymi sadzbami spotrebnej dane stanovenými v článku 5 tejto smernice, - uplatňovanie diferencovanej spotrebnej dane z bezolovnatého benzínu s vysokým oktánovým číslom, ktorý obsahuje prísadu na báze draslíku na zlepšenie spaľovacích vlastností (alebo akúkoľvek inú prísadu s ekvivalentným účinkom), - v rámci ročnej kvóty u pohonných hmôt používaných vo vozoch taxislužby, - v rámci ročnej kvóty pre oslobodenie od spotrebnej dane z plynov používaných ako pohonná hmota vo verejnej doprave, - oslobodenie od spotrebnej dane z plynov používaných ako pohonná hmota vo vozidlách pre zber odpadu vybavených plynovým motorom, - zníženie spotrebnej dane z ťažkých vykurovacích olejov s cieľom podporiť používanie ekologicky priaznivejšieho paliva; toto zníženie je konkrétne spojené s obsahom síry a daňová sadzba u ťažkých vykurovacích olejov musí zodpovedať minimálnej daňovej sadzbe u ťažkých vykurovacích olejov stanovenej v právnych predpisoch spoločenstva, - oslobodenie od spotrebnej dane z ťažkých vykurovacích olejov používaných ako palivo pri výrobe oxidu hlinitého v regióne Gardanne, - u leteckej prevádzky s výnimkou leteckej prevádzky uvedenej v článku 8 (1) b) smernice 92/81/EHS, - u pohonných látok dopravených z korzických prístavov pre súkromné rekreačné plavby, - u odpadových olejov, ktoré sa používajú ako palivo buď priamo po spracovaní, alebo po recyklácii a ktorých opätovné použitie podlieha dani. 7. ÍRSKO - u LPG, zemného plynu a metánu používaných ako pohonné hmoty, - u motorových vozidiel, ktoré používajú zdravotne postihnuté osoby, - u vozidiel miestnej verejnej osobnej dopravy, - uplatňovanie diferencovaných daňových sadzieb u bezolovnatého benzínu na rozlíšenie ekologických kategórií za predpokladu, že diferencované sadzby sú v súlade s povinnosťami stanovenými v smernici 92/82/EHS, najmä s minimálnymi sadzbami spotrebnej dane stanovenými v článku 4 tejto smernice, - pri výrobe oxidu hlinitého v regióne Shannon, - u leteckej prevádzky s výnimkou leteckej prevádzky uvedenej v článku 8 (1) b) smernice 92/81/EHS, - u súkromných rekreačných plavieb, - u odpadových olejov, ktoré sa používajú ako palivo buď priamo po spracovaní, alebo po recyklácii a ktorých opätovné použitie podlieha dani. 8. TALIANSKO - pri používaní odpadových uhľovodíkových plynov ako paliva, - u metánu používaného ako pohonná hmota v motorových vozidlách, - pre použitie v národných ozbrojených silách, - v sanitných vozoch, - u vozidiel miestnej verejnej osobnej dopravy, - u pohonnej hmoty používanej vo vozoch taxislužby, - v určitých obzvlášť znevýhodnených zemepisných oblastiach uplatňovanie znížených sadzieb spotrebnej dane z domácich pohonných hmôt a LPG, ktoré sa používajú na vykurovanie a ktoré sa distribuujú rozvodnými sieťami týchto oblastí, za predpokladu, že sadzby sú v súlade s povinnosťami stanovenými v smernici 92/82/EHS, najmä s minimálnymi sadzbami spotrebnej dane stanovenými v článkoch 5 a 7 tejto smernice, - u spotreby v regiónoch Val d'Aosta a Gorizia, - zníženie spotrebnej dane z benzínu skonzumovaného na území Friuli-Venezia Giulia za predpokladu, že sadzby sú v súlade s povinnosťami stanovenými v smernici 92/82/EHS, najmä s minimálnymi sadzbami spotrebnej dane stanovenými v článkoch 3 a 4 tejto smernice, - zníženie spotrebnej dane z minerálnych olejov spotrebovaných v regiónoch Udine a Trieste za predpokladu, že sadzby sú v súlade s povinnosťami stanovenými v smernici 92/82/EHS; - oslobodenie od spotrebnej dane z minerálnych olejov používaných ako palivo pri výrobe oxidu hlinitého na Sardínii, - zníženie spotrebnej dane z vykurovacieho oleja, ktorý sa používa pri výrobe pary, a z plynového oleja, ktorý sa používa v peciach na sušenie a "aktiváciu" molekulových sít v Reggio Calabria za predpokladu, že sadzby sú v súlade s povinnosťami stanovenými v smernici 92/82/EHS, - u leteckej prevádzky s výnimkou leteckej prevádzky uvedenej v článku 8 (1) b) smernice 92/81/EHS, - u odpadových olejov, ktoré sa používajú ako palivo, buď priamo po spracovaní, alebo po recyklácii a ktorých opätovné použitie podlieha dani. 9. LUXEMBURSKO: - u LPG, zemného plynu a metánu, - u vozidiel miestnej verejnej osobnej dopravy, - zníženie spotrebnej dane z ťažkých vykurovacích olejov s cieľom podporiť používanie ekologicky priaznivejšieho paliva. Toto zníženie je konkrétne spojené s obsahom síry a znížená daňová sadzba nesmie byť v žiadnom prípade nižšia ako 6,5 EUR na tonu, - u odpadových olejov, ktoré sa používajú ako palivo, buď priamo po spracovaní, alebo po recyklácii a ktorých opätovné použitie podlieha dani. 10. HOLANDSKO: - u LPG, zemného plynu a metánu, - u vzoriek minerálnych olejov určených na analýzy, výrobné skúšky alebo na iné vedecké účely, - pri používaní v národných ozbrojených silách, - uplatňovanie diferencovanej spotrebnej dane z LPG používaného ako pohonná hmota vo vozidlách miestnej dopravy, - u diferencovanej spotrebnej dane z LPG, ktorá sa používa ako pohonná hmota vo vozidlách pre zber odpadu, vysúšanie kanálov a čistenie ulíc vybavených plynovým motorom. 11. RAKÚSKO: - u zemného plynu a metánu, - u LPG používaného ako pohonná hmota vo vozidlách miestnej verejnej osobnej dopravy, - u odpadových olejov, ktoré sa používajú ako palivo, buď priamo po spracovaní, alebo po recyklácii a ktorých opätovné použitie podlieha dani. 12. PORTUGALSKO: - uplatňovanie diferencovaných daňových sadzieb u bezolovnatého benzínu na rozlíšenie ekologických kategórií za predpokladu, že diferencované sadzby sú v súlade s povinnosťami stanovenými v smernici 92/82/EHS, najmä s minimálnymi sadzbami spotrebnej dane stanovenými v článku 4 tejto smernice, - oslobodenie od dane z príjmu z LPG, zemného plynu a metánu používaných ako pohonné hmoty v miestnej verejnej osobnej doprave, - zníženie spotrebnej dane z vykurovacieho oleja skonzumovaného v autonómnej oblasti Madeira; toto zníženie nesmie byť vyššie ako dodatočné náklady vynaložené na dopravu vykurovacieho oleja do tohto regiónu, - zníženie spotrebnej dane z ťažkých vykurovacích olejov s cieľom podporiť používanie ekologicky priaznivejšieho paliva; toto zníženie je konkrétne spojené s obsahom síry a daňová sadzba u ťažkých vykurovacích olejov musí zodpovedať minimálnej daňovej sadzbe u ťažkých vykurovacích olejov stanovenej v právnych predpisoch spoločenstva, - u leteckej prevádzky s výnimkou leteckej prevádzky uvedenej v článku 8 (1) b) smernice 92/81/EHS, - u odpadových olejov, ktoré sa používajú ako palivo, buď priamo po spracovaní, alebo po recyklácii a ktorých opätovné použitie podlieha dani. 13. FÍNSKO: - u zemného plynu používaného ako pohonná hmota, - oslobodenie od spotrebnej dane z metánu a LPG, ktoré sa používajú na všetky účely, - uplatňovanie znížených sadzieb spotrebnej dane z motorovej nafty a vykurovacieho plynového oleja za predpokladu, že sadzby sú v súlade s povinnosťami stanovenými v smernici 92/82/EHS, najmä s minimálnymi sadzbami spotrebnej dane stanovenými v článku 5 tejto smernice, - uplatňovanie znížených sadzieb spotrebnej dane z reformulovaného bezolovnatého a olovnatého benzínu za predpokladu, že sadzby sú v súlade s povinnosťami stanovenými v smernici 92/82/EHS, najmä s minimálnymi sadzbami spotrebnej dane stanovenými v článkoch 3 a 4 tejto smernice, - u leteckej prevádzky s výnimkou leteckej prevádzky uvedenej v článku 8 (1) b) smernice 92/81/EHS, - u súkromných rekreačných plavieb, - u odpadových olejov, ktoré sa používajú ako palivo, buď priamo po spracovaní, alebo po recyklácii a ktorých opätovné použitie podlieha dani. 14. ŠVÉDSKO: - oslobodenie od spotrebnej dane z biologicky vyrobeného metánu a iných odpadových plynov, - uplatňovanie znížených daňových sadzieb u motorovej nafty v súlade s ekologickou klasifikáciou, - uplatňovanie diferencovaných daňových sadzieb u bezolovnatého benzínu na rozlíšenie ekologických kategórií za predpokladu, že diferencované sadzby sú v súlade s povinnosťami stanovenými v smernici 92/82/EHS, najmä s minimálnymi sadzbami spotrebnej dane stanovenými v článku 4 tejto smernice, - uplatňovanie znížených sadzieb spotrebnej dane z minerálnych olejov používaných na priemyselné účely za predpokladu, že sadzby sú v súlade s povinnosťami stanovenými v smernici 92/82/EHS, - uplatňovanie znížených sadzieb spotrebnej dane z minerálnych olejov používaných na priemyselné účely zavedením ako sadzby, ktorá je nižšia ako štandardná sadzba, tak i zníženej sadzby pre energeticky náročné podniky za predpokladu, že sadzby sú v súlade s povinnosťami stanovenými v smernici 92/82/EHS a že nie je narušená hospodárska súťaž, - u leteckej prevádzky s výnimkou leteckej prevádzky uvedenej v článku 8 (1) b) smernice 92/81/EHS. 15. SPOJENÉ KRÁĽOVSTVO: - u LPG, zemného plynu a metánu, ktoré sa používajú ako pohonné hmoty, - zníženie daňovej sadzby u motorovej nafty s cieľom podporiť používanie ekologicky priaznivejších pohonných hmôt, - uplatňovanie diferencovaných daňových sadzieb u bezolovnatého benzínu na rozlíšenie ekologických kategórií za predpokladu, že diferencované sadzby sú v súlade s povinnosťami stanovenými v smernici 92/82/EHS, najmä s minimálnymi sadzbami spotrebnej dane stanovenými v článku 4 tejto smernice, - u vozidiel miestnej verejnej osobnej dopravy, - uplatňovanie diferencovanej spotrebnej dane z emulzií voda-motorová nafta za predpokladu, že diferencované sadzby sú v súlade s povinnosťami stanovenými v smernici 92/82/EHS, najmä s minimálnymi sadzbami spotrebnej dane stanovenými v článku 5 tejto smernice, - u leteckej prevádzky s výnimkou leteckej prevádzky uvedenej v článku 8 (1) b) smernice 92/81/EHS, - u súkromných rekreačných plavieb, - u odpadových olejov, ktoré sa používajú ako palivo, buď priamo po spracovaní, alebo po recyklácii a ktorých opätovné použitie podlieha dani. -------------------------------------------------- PRÍLOHA II Znížené sadzby spotrebnej dane a oslobodenia od dane v zmysle článku 2 1. FRANCÚZSKO: - uplatňovanie diferencovanej spotrebnej dane z motorovej nafty používanej v úžitkových vozidlách za predpokladu, že diferencované sadzby rešpektujú povinnosti stanovené v smernici 92/82/EHS, najmä minimálne sadzby spotrebnej dane stanovené v článku 5 tejto smernice. 2. TALIANSKO: - zníženie spotrebnej dane z motorovej nafty používanej ako pohonná hmota v cestnej doprave za predpokladu, že sadzby rešpektujú povinnosti stanovené v smernici 92/82/EHS, najmä minimálne sadzby spotrebnej dane stanovené v článku 5 tejto smernice. 3. HOLANDSKO: - uplatňovanie znížených sadzieb spotrebnej dane z motorovej nafty používanej v úžitkových vozidlách za predpokladu, že sadzby rešpektujú povinnosti stanovené v smernici 92/82/EHS, najmä minimálne sadzby spotrebnej dane stanovené v článku 5 tejto smernice. --------------------------------------------------